Koop, koper, koopste! | rondomtaliedraai
Koop, koper, koopste!
Posted on August 2, 2016 by rondomtaliedraai
As mens weer sien is dit al Augustus. In die Bosveld het ons heerlike sonskyn dae. Ek het geen enkele probleem … eeemmm … behalwe die jong duifie wat in my huis ingevlieg het en nou nie verstaan dat hy (dit moet ‘n hy wees) moet afvlieg en op as hy wil uitkom nie.
Ek het ‘n paar goed op die hart en as jy nou tussen in sal glimlag, maak jy my erg gelukkig!
Die plaaslike Mall het Vrydag vir ons ‘n bussie gestuur en dit was ‘n lekker uitstappie. Ons het al te lekker geshop en die feit dat mens nie parkeerplek moes soek, was ‘n pluspunt. Ek wonder net oor die klerewinkels se krimpende nagklere afdelings. Dalk bly ek agter, maar wat dra mense in die bed? Wat dra jy in die bed? EN (Skuus Lou) die nagklere is hondduur!
Ek is ‘n ywerige inkleurder en het nou by vriendinne met kinders gesien dat die kinders ‘grootmens’ boeke of prente verkies… dis vir my interessant en ek wonder of ons nie al die jare kinders onderskat het. Miskien is dit omdat hulle nou die voorbeeld van volwassenes volg. Wat dink jy?
‘n Mens moet darem goeie diens waardeer wanneer jy dit ondervind want dis skaars. Maandagoggende in tydskrifdag. Ons gaan na ‘n spesifieke PnP in die dorp omdat hulle tydskrifte vroeg reeds uitgepak is. Maandag was ‘n besige dag weens die begin van die maand. Die winkel het 10 betaalpunte en al tien is oop en elk het ‘n pakker. Leë rakke word fluks gevul en hulle voorafvervaardige kos is die heel beste in die dorp.
Terwyl ek nou by die winkels is, ek is ‘n groot versamelaar en goed in pakkies en sakkies maak my grensloos nuuskierig. Dis dus nie vreemd dat ek elke keer vir verkoopsfoefies val nie. Ek was vas van plan om die dierekaartjies vir my vriendin se kleinkinders te gee, maar nadat ek die album gekoop het, plak ek fluks op my eie en gaan begin kaartjies uitruil!. Ai dit maak my kinderlik gelukkig.
Ek was vanoggend by die winter kunsmark – in die skoolsaal by die skool waar ek begin skoolhou het. Elke jaar as ek by die verweerde trappies van die verhoog op sukkel, onthou ek daardie tye. Ek het in 1977 met ‘n stukkende hart en gesonde liggaam Pietersburg(Polokwane) toe gekom. Sug … nou is my hart heel, maar die liggaam nie meer so sterk! Grinnik… op daardie verhoog het ek vir die eerste keer toneel gespeel. Moes die man met ‘n eier gooi en toe gooi ek mis… Ampie… As ons twee eers getroud is … ai dit was lekker tye. Tog is ek bly waar ek nou in my lewe is en is seker ek gaan regtig een jaar daai hout trappies stukkend trap.
Hoop jy trek more jou kruisie op die regte plek! Om te gaan stem is die regte ding om te doen. Lekker dag!
Gobetween | August 6, 2016 at 10:35 am
Lekker gelees. Ek is maar oudtyds, dra nog pjs maar vind dit is baie duur.
rondomtaliedraai | August 6, 2016 at 4:52 pm
Ja ek stem saam!
colonialist | August 4, 2016 at 7:58 pm
Een ernstige ding – miskien kry kinders deesdae nie genoeg geleentheid om kinders te wees nie?
rondomtaliedraai | August 5, 2016 at 4:23 pm
Ongelukkig is jy reg … ons maak ‘n gslag groot wat hulleself nie kan besig hou nie.
natuurfreak | August 4, 2016 at 6:18 pm
Echt een hele leuke post
rondomtaliedraai | August 4, 2016 at 6:33 pm
gidivet | August 3, 2016 at 8:14 pm
Ek het nou lekker geglimlag. Waar krap jy al die snaakse goed uit!
rondomtaliedraai | August 4, 2016 at 4:48 pm
Kom maar so oor my pad en ek deel graag
fietszwerver | August 3, 2016 at 7:11 pm
wat is een flukste mans 🙂
rondomtaliedraai | August 4, 2016 at 4:46 pm
fietszwerver | August 5, 2016 at 5:17 am
dus iemand die op expeditie gaat , nu ik zoek het dicht bij huis hoor 🙂
rondomtaliedraai | August 5, 2016 at 4:25 pm
Neeee dis ‘n man wat baie hard kan werk , wat altyd besig is en wie se huis mooi skoon is
fietszwerver | August 5, 2016 at 6:56 pm
aha zo een man
1 uit duizenden dus
1 die je moet zoeken hihi
maar bezig ben ik altijd
rondomtaliedraai | August 6, 2016 at 4:48 pm
Harde werker is 1 uit ‘n duisend ja!
fietszwerver | August 6, 2016 at 8:35 pm
🙂 ja ik ben altijd bezig 🙂
rondomtaliedraai | August 7, 2016 at 4:45 pm
Lewies Mymer | August 3, 2016 at 1:53 pm
Lekker geglimlag! Slaapgewaad? Flenter flennies.
rondomtaliedraai | August 3, 2016 at 4:17 pm
Gedink jy is ‘n flennie man! 🙂
Kameel | August 3, 2016 at 9:43 am
Jy ook!!!! My man maak die dierekaartjies bymekaar op sy foon…. vandaar luister hy dan die dieregeluide. Nie geweet jy is so ‘n gevestigde Pietersburger nie.
rondomtaliedraai | August 3, 2016 at 4:15 pm
Ek is nog nie so vaardig nie.
Grinnik … die lewe loop vreemde draaie Ek en Victor Matflied se ouers het met dieselfde lorry uit Heidelberg hierheen getrek. Ons het ook saam geswot. Baie het gebeur maar ek was baie gelukkig … skoolhou was vir my altyd lekker. Ek is hier om te bly!
de Wets Wild | August 3, 2016 at 1:26 am
Jy’t my n hele paar keer laat saam glimlag en kop knik, Tina, maar die stukkie wysheid wat ek die meeste van hou is die visvang vs pokemon prentjie. Ek is duidelik heeltemal outyds, maar die pokemon storie, en die feit dat groot mense hulle ook daarmee op hou, gaan my verstand te bowe!
rondomtaliedraai | August 3, 2016 at 3:51 pm
Ten minste kom die mense met pokemon darem bietjie buite Ek het al gewonder of ek nie hier op die landgoed moet uitkyk vir klein pokemonnetjie nie!
de Wets Wild | August 4, 2016 at 1:36 am
Ek weet darem nie, Tina – om buite te wees maar jou oe is net op jou foon vasgenael klink vir my soos sonde!
rondomtaliedraai | August 4, 2016 at 4:50 pm
Ek hoop van harte hulle sien darem iets moois ook raak… maar jy is reg so oordrewe ding kan nooit goed wees nie
Abrie Joubert | August 2, 2016 at 8:23 pm
Die pokemon prentjie is uitstekend! Jy is duidellik op hoogte. Oor slaapklere sê ek maar eerder niks – het jou mos al gesê jy is te wild vir my. Oor die stemmery, stem vir Vuurklip se party:
rondomtaliedraai | August 3, 2016 at 3:49 pm
Aha vir die dukkes of dinnes?
Toortsie | August 2, 2016 at 8:17 pm
Voëltjies in huise. Ai toggie.
Dit was die enigste manier om die boot op te laai, man!
En ek dra pajamas. Ja dis duur.
rondomtaliedraai | August 3, 2016 at 3:48 pm
Lyk my min mense dra meer pajamas
Toortsie | August 3, 2016 at 4:10 pm
rondomtaliedraai | August 3, 2016 at 4:18 pm
Toortsie | August 3, 2016 at 4:23 pm
Mense slaap seker nie meer nie! 😉
perdebytjie | August 2, 2016 at 7:54 pm
Ek geniet altyd jou blogs…dis so onvoorspelbaar!
Kostelike prentjies…ek hou van die skippie…alles loop reg,altyd reg,Toyotaaaaaa!
rondomtaliedraai | August 3, 2016 at 3:47 pm
Ek is dankbaar vir oulike goed wat my pad kruis en dan moet ek dit mos deel anders is dit nie pret nie
ekmyselff | August 2, 2016 at 6:57 pm
Lekker gelees hier by jou. Lekker baie vreugdes!
rondomtaliedraai | August 3, 2016 at 3:45 pm
Dis goed … mens moet soveel moontlik positiewe goed in jou lewe hê … eish … wie is ek om te praat!
Tannie Frannie | August 2, 2016 at 6:48 pm
As kind was ek mal oor fyn inkleurwerk, was baie bly toe ek sien grootmense mag ook nou inkleur en dis alles sulke fyn werk, dink dis hoekom die kinders daarvan hou.
Die vertelling oor Doopsondag is kostelik!
rondomtaliedraai | August 3, 2016 at 3:42 pm
Ek hou van die groot verskeidenheid Dis soos om ‘n pakkie oop te maak!
HesterLeyNel | August 2, 2016 at 4:02 pm
Daai kaartjies! My dogter het my buurvrou belowe om al ons kaartjies vir haar te gee, vir haar kleinkinders. Verlede week toe ons vinnig by haar ‘n draai gemaak het, het sy heerlik gesit en speel. Ek was baie vies, nie vir buurvrou nie, want ek verstaan die lus vir speel, maar vir my dogter wat my kanse vir pret weg-belowe het.
rondomtaliedraai | August 2, 2016 at 5:01 pm
Hehehehe Ek het gelukkig nie belowe nie en geniet die album vreeslik Daar is die oulikste goed in.
HesterLeyNel | August 2, 2016 at 5:40 pm
rondomtaliedraai | August 2, 2016 at 6:27 pm
Nena Dreyer | August 2, 2016 at 2:42 pm
Tinatjie ek moet bieg, my lakens is te duur en te sag, ek slaap in my geboortepakkie – anders kan ek dit nie regtig waardeer nie. Woolies het een jaar naby my verjaarsdag vir my ‘n koepon gesms dat ek vir ‘n verjaarsdaggeskenk 10% afslag op aankope kan kry toe splurge ek so bietjie op ‘n donssagte babablou kamerjappon vir as ek uit die bed moet klim. Elke pennie werd!
DIe kinders en die inkleurprente. My gevoel is dat snippies altyd wil hê wat mamma het en wil doen wat mamma doen. Ek weet nie of dit regtig hulle voorkeur is nie en ook nie of ouers regtig ondersoek wat hulle kinders kan en nie kan doen nie – baie laat dit aan die arme onnies oor en die het 40 – 50 lewendige bloedjies bymekaar.
Goeie diens is speciel – oorweeg tog om vir PnP hoofkantoor ‘n e-possie af te gooi en die plaaslike tak se lof te besing.
Lekker om te hoor jou hart is heel en dat jy mooi memories gemaak het. Lekker om te lees en te lag. Dankie.
rondomtaliedraai | August 2, 2016 at 4:58 pm
Hehehehe jy sien jy is nog jonk maar as mens oud is en jy moet snags opstaan is daar nie tyd om die blou jassie te gryp nie en om soos Eva badkamertoe te dartel is net nie deel van die plan nie.
Ek dink die afgelope tyd dat ons nog al die jare gruwelooslik onderskat.
Ja dis nogal ‘n gawe plan Ek sal die webwerf opsoek.
Sug … ja daar was ‘n tyd wat mens emosioneel oor die hart gedink het … gelukkig word mens rateltaai. Nou moet mens net die lyf ook by die hart kry!
Lekker as jy op die blog kuier. Dankie!
fietszwerver | August 2, 2016 at 1:55 pm
een glimlach zeg je , wat dacht je van een schaterlach 🙂
plaatje van de vloer heb ik ff geleend 🙂
rondomtaliedraai | August 2, 2016 at 4:51 pm
Sug… dis ongelukkig waar!
fietszwerver | August 2, 2016 at 6:17 pm
dus overeind blijven en niet vallen 🙂
rondomtaliedraai | August 2, 2016 at 6:30 pm
fietszwerver | August 2, 2016 at 7:13 pm
benvanbruggen | August 2, 2016 at 12:58 pm
Lekker gelees en baie geglimlag,. Dankie, Tina.
Dis lekker as jy kom lees … ten spyte van die skraal inhoud.
newsferret | August 2, 2016 at 12:50 pm
Stem vroeg, stem reg en stem dikwels 🙂
rondomtaliedraai | August 2, 2016 at 4:49 pm